ai4bharat/Pralekha huggingface dataset:
புவி அறிவியல் அமைச்சகம்
வங்கக் கடலில் குறைந்த காற்றழுத்த பகுதி அடுத்த 36 மணி நேரத்தில் தீவிரமடையும்தென் தமிழகம் மற்றும் கேரளாவில் 2ம் தேதி கனமழைக்கு வாய்ப்புமீனவர்கள் கடலுக்கு செல்ல வேண்டாம் என எச்சரிக்கை
வங்கக் கடலில் ஏற்பட்டுள்ள குறைந்த காற்றழுத்த பகுதி அடுத்த 36 மணி நேரத்தில் தீவிரமடைய வாய்ப்புள்ளது. இதனால் தமிழகம், புதுவை, காரைக்கால் ஆகிய பகுதிகளில், அடுத்தமாதம் 2ம் தேதி ஒரு சில இடங்களில் இடியுடன் கூடிய கனமழையும், தென் தமிழகம் மற்றும் கேரளாவில் தீவிர கனமழைக்கும் வாய்ப்புள்ளது.
இது குறித்து இந்திய வானிலைத்துறை கூறியிருப்பதாவது:
தென்கிழக்கு வங்காள விரிகுடா மற்றும் அதனையொட்டிய தெற்கு அந்தமான் கடல் பகுதி மற்றும் இந்தியப் பெருங்கடலின் பூமத்திய ரேகை பகுதியில் குறைந்த காற்றழுத்தம் உருவாகியுள்ளது. இது அடுத்த 36 மணி நேரத்தில் காற்றழுத்தமாகவும், அதன் பின்பும் மேலும் தீவிரமடைய வாய்ப்புள்ளது. இது மேற்கு மற்றும் வடமேற்கு திசையில் நகர்ந்து, தமிழக கடலோர பகுதியை டிசம்பர் 2ம் தேதி நெருங்கும் வாய்ப்பு உள்ளது.
1) இதன் காரணமாக தமிழகம், புதுச்சேரி மற்றும் காரைக்கால், கேரளா மற்றும் மாஹே, லட்சத்தீவு, ஆந்திர பிரதேசத்தின் தெற்கு கடலோர பகுதி, தெற்கு ராயலசீமா ஆகிய பகுதிகளில் டிசம்பர் 1ம் தேதி முதல் 3ம் தேதி வரை பரவலாக மழை பெய்யும்.
2) தமிழகம், புதுச்சேரி மற்றும் காரைக்கால் ஆகிய பகுதிகளில் ஒரு சில இடங்களில், டிசம்பர் 1ம் தேதி முதல் 3ம் தேதி வரை கனமழை முதல் அதிக கனமழை வரை பெய்ய வாய்ப்புள்ளது. தென் தமிழகம் மற்றும் தெற்கு கேரள பகுதியில் ஒரு சில இடங்களில் டிசம்பர் 2ம் தேதி தீவிர கனமழைக்கு வாய்ப்புள்ளது. ஆந்திராவின் தெற்கு கடலோர பகுதி, ராயலசீமா மற்றும் லட்சத்தீவு ஆகிய பகுதிகளில் ஒரு சில இடங்களில் டிசம்பர் 2ம் தேதி முதல் 3ம் தேதி வரை இடியுடன் கனமழைக்கு வாய்ப்புள்ளது.
மீனவர்களுக்கு எச்சரிக்கை:
தென்கிழக்கு வங்காள விரிகுடா மற்றும் அதனையொட்டிய அந்தமான் கடல் பகுதிக்கு நவம்பர் 29ம் தேதியும், தெற்கு வங்காள விரிகுடாவின் மத்திய பகுதிக்கும் 30ம் தேதியும், மன்னார் வளைகுடா, குமரி முனை, தமிழகம் மற்றும் கேரள கடலோர பகுதிக்கு டிசம்பர் 1 மற்றும் 2ம் தேதியும், லட்சத்தீவு, மாலத்தீவு, தென்கிழக்கு அரபிக்கடல் ஆகிய பகுதிகளுக்கு டிசம்பர் 2 மற்றும் 3ம் தேதியும் மீனவர்கள் கடலுக்கு செல்ல வேண்டாம் என அறிவுறுத்தப்படுகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1676948
குடியரசுத் தலைவர் செயலகம்
ஸ்ரீ பி. என். பகவதி அவர்களின் மறைவிற்கு இந்தியக் குடியரசுத் தலைவரின் இரங்கல்
மறைந்த முன்னாள் தலைமை நீதிபதி ஸ்ரீ பி.என்.பகவதி அவர்களின் மறைவிற்கு குடியரசுத் தலைவர் திரு. பிரனாப் முகர்ஜி தனது இரங்கலைத் தெரிவித்துள்ளார். மறைந்த தலைமை நீதிபதி அவர்களின் மனைவி ஸ்ரீமதி பிரபாவதி பகவதி அவர்களுக்குகுடியரசுத் தலைவர் அனுப்பியுள்ள செய்தி:
“தங்களின் கணவர், முன்னாள் தலைமை நீதிபதி பி.என்.பகவதி அவர்களின் மறைவை அறிந்து மிகுந்த வருத்தம் அடைந்தேன்.”
“நீதிபதி பகவதி அவர்கள், புகழ்பெற்ற, சிறந்த சட்ட வல்லுநர்.நமது தேசத்தின் நீதித் துறை மற்றும் சட்டத்துறை அமைப்பிற்குமேலான பங்களிப்பை தந்துள்ளார். முனைப்பு மிக்க நீதித்துறைக்கான முன்னோடி என்று அறியப்பட்டவர் அவர். வழிகாட்டியாய்அமைந்த பல்வேறு முக்கியத் தீர்ப்புகளை அளித்தவர்; பொதுநல வழக்கு முறையை இந்தியாவில் அறிமுகப்படுத்தி தேசத்தின் சட்டம்சார்ந்தபொதுப்பரப்பின் தோற்றத்தை மாற்றியமைத்தவர்; இவற்றிற்காக என்றும் இவர் நினைவு கூறப்படுவார். இந்திய நீதித்துறைக்கு இவர் ஆற்றிய பங்களிப்பை அங்கீகரிக்கும் வகையில் நீதிபதி பகவதி அவர்களுக்கு ’பத்ம விபூஷன்’ விருது அளிக்கப்பட்டது. சட்டத்துறை சார்ந்தோருக்கும் சட்ட வல்லுநர்களுக்கும்உத்வேகம் அளிப்பவராக என்றும் அவர் இருப்பார்.”
”உங்களுக்கும் உங்களது குடும்பத்தின் மற்ற உறுப்பினர்களுக்கும் எனது ஆழ்ந்த இரங்கலை தெரிவித்துக் கொள்கிறேன்.இந்த ஈடுசெய்ய முடியா இழப்பை தாங்கிக் கொள்வதற்கு உரிய வலிமையையும் துணிவையும் உங்களுக்கு அருளுமாறு நான் எல்லாம் வல்ல இறைவனை வேண்டிக் கொள்கிறேன்”.
குடியரசுத் தலைவர் செயலகம்
அசாமில் குடியரசுத்தலைவர்; ஐஐடி, குவஹாத்தியில் அதிக சக்தி வாய்ந்த மைக்ரோவேவ் உபகரணங்களின் வடிவமைப்பு மற்றும் மேம்பாட்டிற்கான அதிநவீன கணினி வசதி மற்றும் ஆய்வகம் மற்றும் துப்ரியில் மருத்துவக் கல்லூரி மற்றும் மருத்துவமனையை தொடங்கிவைத்தார்; என்ஐவி-யின் 2 மண்டல நிறுவனங்களுக்கும் அடிக்கல் நாட்டினார்
குடியரசுத்தலைவர் திருமதி திரௌபதி முர்மு, ஐஐடி குவஹாத்தி-யில் அதிக சக்தி வாய்ந்த மைக்ரோவேவ் உபகரணங்களின் வடிவமைப்பு மற்றும் மேம்பாட்டிற்கான அதிநவீன கணினி வசதி மற்றும் ஆய்வகத்தை இன்று  தொடங்கிவைத்தார். அத்துடன் துப்ரியில் மருத்துவக் கல்லூரி மற்றும் மருத்துவமனையை தொடங்கிவைத்தார். அத்துடன் அசாமில் திப்ருகர், மத்தியப்பிரதேசத்தில் ஜபல்பூர் ஆகிய இடங்களில், தேசிய நோயியில் கழகத்திற்கும் அவர் அடிக்கல் நாட்டினார்.
இந்நிகழ்ச்சியில் பேசிய குடியரசுத்தலைவர், குறுகிய காலத்தில் ஐஐடி குவஹாத்தியின் செயல்பாடுகள் மூலம் பிராந்தியம், தேசியம் மற்றும் சர்வதேச அளவில் பெருமை அளிப்பதாக தெரிவித்தார்.
வடகிழக்கு பிராந்தியத்தில் தேவையான தொழில்நுட்ப தீர்வுகளை வழங்கும் முக்கிய மையமாக ஐஐடி, குவஹாத்தி திகழ்கிறது என்று கூறினார்.
தொழில்நுட்ப புதுமை கண்டுபிடிப்புகளில், முன்னணி நாடாக இந்தியாவை திகழச் செய்வதற்கு நாட்டின் அறிவியல் மற்றும் தொழில்நுட்பக் கழகங்கள் சிறந்த ஆராய்ச்சி மற்றும் வளர்ச்சிப் பணிகளை ஊக்கப்படுத்த வேண்டும் என்று குடியரசுத்தலைவர் வலியுறுத்தினார்.
மனித வள மேம்பாட்டு அமைச்சகம்
தேசிய தொழிற்பயிற்சித் திட்டத்தை மேலும் ஐந்து ஆண்டுகள் நீட்டிக்க அமைச்சரவை ஒப்புதல்
தேசிய தொழிற்பயிற்சித் திட்டத்தின் கீழ் பயிற்சி பெரும் பயிற்சியாளர்களுக்கு மாதந்திர உதவித்தொகையை அளிப்பதற்காக ரூ. 3,054 கோடி ஒதுக்க பிரதமர் திரு. நரேந்திர மோடி தலைமையிலான மத்திய பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்த ஒப்புதலினால், மத்திய கல்வித்துறை அமைச்சகத்தின் கீழ் இயங்கும் இந்த திட்டம் 2021-22 ஆண்டு முதல் 2025-26  ஆண்டு வரை நீட்டிக்கப்பட்டுள்ளது
இந்தக் காலகட்டத்தில் தொழில் மற்றும் வணிக நிறுவனங்களால் சுமார் 9 லட்சம் பயிற்சியாளர்கள் பயிற்சி பெறுவார்கள். இந்த திட்டத்தின் கீழ் பொறியியல், கலை, அறிவியல் மற்றும் வர்த்தகப் பிரிவுகளில் பட்டப்படிப்பு முடித்த பயிற்சியாளர்களுக்கு மாதம் ரூ. 9,000 மற்றும் இந்தப் பிரிவுகளில் பட்டயப்படிப்பு முடித்தவர்களுக்கு ரூ. 8,000 மாதம்தோறும் உதவித்தொகையாக அளிக்கப்படுகிறது.
இந்த திட்டத்திற்குக் கடந்த ஐந்து ஆண்டுகளுக்கு ஒதுக்கிய தொகையை விட வரவிருக்கும் ஐந்து ஆண்டுகளுக்கு 4.5 மடங்கு அதிகமான தொகை ஒதுக்கப்பட்டுள்ளது. தேசியக் கல்விக் கொள்கை – 2020 ஆனது தொழிற்பயிற்சிக்கு வழங்கியுள்ள உந்துதலின் காரணத்தால் தொழிற்பயிற்சிக்கான இந்த ஒதுக்கீடு அதிகரித்துள்ளது.
“அனைவரும் இணைவோம், அனைவரும் உயர்வோம், அனைவரும் வளர்ச்சி அடைவோம், அனைவரின் முயற்சி” என்பதற்கு அரசு அளித்துவரும் உந்துதலுக்கு ஏற்ப தேசிய தொழிற்பயிற்சித் திட்டம் பொறியியல் துறை மட்டும் அல்லாமல் கலை, அறிவியல் மற்றும் வர்த்தகத் துறை மாணவர்களுக்கும் விரிவாக்கப்பட்டுள்ளது. திறன் சுற்றுச்சூழல் அமைப்பை வலுப்படுத்துவதன் மூலம் தனி மனித திறன் தரத்தை உயர்த்துவதே இந்தத் திட்டத்தின் நோக்கமாகும். இதனால் அடுத்த ஐந்தாண்டுகளில் சுமார் 7 லட்சம் இளைஞர்களுக்கு வேலைவாய்ப்பு கிடைக்கும்.
உற்பத்தி சார்ந்த ஊக்கத்தொகை திட்டத்தில் உள்ள மொபைல் உற்பத்தி, மருத்துவ சாதனங்கள் உற்பத்தி, மருந்துத் துறை, மின்னணுவியல்/தொழில்நுட்ப பொருட்கள், ஆட்டோமொபைல் துறை போன்றவற்றிலும் தேசிய தொழிற்பயிற்சித் திட்டத்தின் கீழ் விரைவு பயிற்சி அளிக்கப்படும். கதிசக்தியின் கீழ் அடையாளம் காணப்பட்ட இணைப்பு / தளவாடத் தொழில் துறைகளுக்கான திறன்மிக்க மனிதவளத்தை உருவாக்கவும் இந்தத் திட்டம் துணை புரியும்.
(
பிரதமர் அலுவலகம்
அடுத்த குவாட் உச்சிமாநாட்டை சிட்னியில் நடத்துவதற்ககு, ஆஸ்திரேலிய பிரதமர் அந்தோனி அல்பேன்ஸிற்கு பிரதமர் திரு.நரேந்திர மோடி நன்றி
அடுத்த குவாட் உச்சிமாநாட்டை சிட்னியில் நடத்துவதற்கு, ஆஸ்திரேலிய பிரதமர் அந்தோனி அல்பேன்ஸிற்கு பிரதமர் திரு.நரேந்திர மோடி நன்றி தெரிவித்துள்ளார்.
இது தொடர்பான ஆஸ்திரேலிய பிரதமரின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:-
"அடுத்த குவாட் உச்சிமாநாட்டை சிட்னியில் நடத்துவதற்கு நன்றி. இது இந்தோ-பசிஃபிக் நாடுகளை உள்ளடக்கிய தடையற்ற வர்த்தகத்தை உறுதிசெய்யும் நமது முயற்சிகளுக்கு உத்வேகம் அளிக்கும்.
நான் எனது பயணத்தையும், உறுப்பு நாடுகளுடனான குவாட் ஒத்துழைப்பை பலப்படுத்துவது குறித்த விவாதங்களை அடுத்தக் கட்டத்தை முன்னெடுத்து செல்வதற்கான முயற்சிகளையும் ஆவலுடன் எதிர்பார்க்கிறேன்."
பெண்கள் மற்றும் குழந்தை நலன் அமைச்சகம்
பெண்கள் மற்றும் குழந்தைகள் நல அமைச்சகத்தின் ஒற்றை நிறுத்த மையங்கள்: 35 மாநிலங்கள்/யூனியன் பிரதேசங்களில் 701 மையங்களின் வாயிலாக 3 லட்சம் பெண்களுக்கு ஆதரவு
மத்திய பெண்கள் மற்றும் குழந்தைகள் நல அமைச்சகத்தின் ஒற்றை நிறுத்த மையங்கள் திட்டத்தின் மூலம் இதுவரை சுமார் 3 லட்சம் பெண்களுக்கு உதவிகள் வழங்கப்பட்டுள்ளன. தனியார் மற்றும் பொது இடங்களில் வன்முறையால் பாதிக்கப்பட்ட மற்றும் துன்பத்தில் இருக்கும் பெண்களுக்கு ஒரே இடத்தில் மருத்துவ சிகிச்சை, காவல் துறை விசாரணை, சட்ட உதவி, மனநல ஆலோசனைகளின் மூலம் பெண்களுக்கு எதிரான அனைத்து வன்முறைகளையும் எதிர்த்து போராடுவதற்கு அவர்களுக்கு ஆதரவளிப்பதற்காக ஒருங்கிணைந்த ஆதரவு மற்றும் உதவித் திட்டமாக மாநில அரசுகள்/ யூனியன் பிரதேச நிர்வாகத்தின் மூலம் கடந்த 2015 ஏப்ரல் 1-ஆம் தேதி முதல் நாடு முழுவதும் இந்தத் திட்டம் செயல்படுத்தப்பட்டுவருகிறது.
இதுநாள்வரையில் 35 மாநிலங்கள் மற்றும் யூனியன் பிரதேசங்களில் 701 ஒற்றை நிறுத்த மையங்கள் இயங்கி வருகின்றன. இவற்றில் தமிழகத்தில் 34 மையங்களும், புதுச்சேரி யூனியன் பிரதேசத்தில் 4 ஒற்றை நிறுத்த மையங்களும் செயல்படுகின்றன.
கொவிட் பெருந்தொற்றின் தற்போதைய காலகட்டத்தில் வன்முறையால் பாதிக்கப்பட்ட அல்லது துயர நிலையில் உள்ள பெண்கள், துரிதமான உதவி மற்றும் சேவைகளைப் பெறுவதற்காக அருகில் உள்ள ஒற்றை நிறுத்த மையங்களைத் தொடர்பு கொள்ளலாம். கொவிட்-19 தொற்றிலிருந்து பாதுகாப்பதற்குத் தேவையான கிருமிநாசினி, சோப், முகக் கவசங்கள் போன்ற அடிப்படை வசதிகளை ஏற்படுத்தி, பொது முடக்கக் காலத்தில் ஒற்றை நிறுத்த மையங்களைத் தொடர்ந்து இயங்கச் செய்யுமாறு அனைத்து மாநிலங்கள் மற்றும் யூனியன் பிரதேசங்களின் தலைமைச் செயலாளர்கள், நிர்வாக அதிகாரிகள் மற்றும் அனைத்து மாவட்டங்களின் ஆட்சியர்களுக்கு மத்திய பெண்கள் மற்றும் குழந்தைகள் நல அமைச்சகம் உத்தரவிட்டுள்ளது.
திட்ட வழிமுறைகளின் படி மையங்களை சுமூகமாக இயக்குவதற்கு பணியமர்த்தல்/ ஆள்சேர்ப்பு/ முகமைகளைத் தேர்ந்தெடுத்தல்/ சட்ட ஆலோசனைகளை வழங்குவதற்கு தனிநபர்கள்/ மருத்துவ உதவி/ உளவியல்- சமூக ஆலோசனை முதலியவற்றில் ஈடுபடுவது, சம்பந்தப்பட்ட மாநிலங்கள்/ யூனியன் பிரதேசங்களிடம் ஒப்படைக்கப்பட்டுள்ளது.
701 ஒற்றை நிறுத்த மையங்கள் பற்றிய தகவல்களுக்கு: https://wcd.nic.in/schemes/one-stop-centre-scheme-1
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720843
உணவுப் பதப்படுத்துதல் தொழிற்சாலைகள் அமைச்சகம்
ரூ.234.68 கோடி மதிப்பிலான உணவு பதப்படுத்தும் திட்டங்களுக்கு ஒப்புதல்
ரூ.234.68 கோடி மதிப்பிலான 7 உணவு பதப்படுத்தும் திட்டங்களுக்கு அமைச்சகங்களுக்கு இடையோன ஒப்புதல் குழு இன்று அனுமதி அளித்தது.
அமைச்சகங்களுக்கு இடையேயான ஒப்புதல் குழு கூட்டம்  மத்திய உணவு பதப்படுத்துதல் துறை அமைச்சர் திரு நரேந்திர சிங் தோமர் தலைமையில் காணொலி காட்சி மூலம் இன்று நடந்தது. இதில் பிரதமரின் கிஷான் சம்பதா திட்டத்தின் கீழ் அமைக்கப்படும் வேளாண் பொருட்கள் பதப்படுத்துதல் கட்டமைப்பு உருவாக்குவது குறித்து ஆலோசிக்கப்பட்டது. உணவு பதப்படுத்தும் தொழிலில் ஈடுபடுபவர்கள் இதில் கலந்து கொண்டனர்.
இந்த கூட்டத்தில் 7 உணவு பதப்படுத்தும் திட்டங்களுக்கு ஐஎம்ஏசி ஒப்புதல் அளித்தது. இவற்றின் மொத்த மதிப்பு ரூ.234.68 கோடி. இதில் ரூ.60.87 கோடி அளவுக்கு மானியம் அளிக்கப்படவுள்ளது. மேகாலயா, குஜராத், மத்தியப் பிரதேசம், கர்நாடகா, மகாராஷ்டிரா ஆகிய மாநிலங்களில் இத்திட்டங்கள் தொடங்கப்படுகின்றன. இவற்றின் மூலம் 7750 பேருக்கு வேலை வாய்ப்பு கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675339
-----
(Visitor Counter : 153
பாதுகாப்பு அமைச்சகம்
பனிச்சரிவால் உருவான வெள்ளப்பெருக்கின் காரணமாக ஏற்பட்டுள்ள பாதிப்புகளை எல்லையோர சாலைகள் அமைப்பின் தலைமை இயக்குநர் ஆய்வு செய்தார்
உத்தரகாண்டின் சமோலி மாவட்டத்தில் பனிச்சரிவால் ஏற்பட்ட வெள்ளப்பெருக்குக்கு பின்னர் எல்லையோர சாலைகள் அமைப்பால் செயல்படுத்தப்பட்டு வரும் மீட்பு, நிவாரண மற்றும் மறுசீரமைப்பு நடவடிக்கைகளை ஆய்வு செய்வதற்காக எல்லையோர சாலைகள் அமைப்பின் தலைமை இயக்குநர் லெப்டினெண்ட் ஜெனரல் ராஜீவ் சவுத்ரி இன்று ஜோஷிமத் பிரிவை பார்வையிட்டார்.
“வெள்ளப்பெருக்கு பற்றிய தகவல் கிடைத்தவுடன் உடனடியாக செயலில் இறங்கிய எல்லையோர சாலைகள் அமைப்பு, 15 கனரக இயந்திரங்கள் உட்பட 100 வாகனங்கள்/இயந்திரங்களை மீட்பு மற்றும் மறுசீராக்க நடவடிக்கைகளுக்காக களத்தில் இறக்கியது,” என்று அவர் கூறினார்.
இந்திய விமானப்படையின் உதவியுடன் சில முக்கிய கருவிகளை விமானம் மூலம் எல்லையோர சாலைகள் அமைப்பு பாதிக்கப்பட்ட இடத்திற்கு கொண்டு சென்றது. எல்லையோர சாலைகள் அமைப்பின் 20 குழுக்கள் மீட்பு மற்றும் நிவாரண பணிகளில் ஈடுபட்டுள்ளன.
எல்லையோர சாலைகள் அமைப்பின் ஷிவாலிக் குழுவின் கடின உழைப்பையும், மும்முரமான முயற்சிகளையும் பாராட்டிய தலைமை இயக்குநர், கடும் சவாலான தட்பவெட்ப நிலைமையையும் பொருட்படுத்தாமல் எல்லையோர சாலைகள் அமைப்பினர் 24 மணி நேரமும் தொடர்ந்து பணிபுரிந்து வருவதாகக் கூறினார்.
200 அடியில் பாலமொன்று உருவாக்கப்பட்டுள்ளதாகவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697797
-----
(Visitor Counter : 104
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தர விவசாயத் தொழில் கொள்கை குறித்து அமைச்சகம் பரிசீலனை: திரு. நிதின் கட்கரி
மத்திய சிறு, குறு, நடுத்தரத் தொழில், சாலைப் போக்குவரத்து, நெடுஞ்சாலைத்துறை அமைச்சர் திரு. நிதின் கட்கரி, தமது அமைச்சகம் விவசாயத்துக்கான சிறு, குறு, நடுத்தர தொழில் கொள்கையை வகுப்பது குறித்து திட்டமிட்டுள்ளதாக இன்று கூறியுள்ளார். ஊரக, மலைப்பகுதி, விவசாயம் மற்றும் வனப் பகுதிகளில் கிடைக்கும் மூலப் பொருட்களைக் கொண்டு, உற்பத்தியைப் பெருக்கும் தொழில் மேம்பாட்டில் இது கவனம் செலுத்துவதாக இருக்கும்.
கோவிட்-19 தொற்று பரவலால் சிறு, குறு, நடுத்தரத் தொழில் பிரிவில் ஏற்பட்டுள்ள தாக்கம் குறித்து, அத்தொழில் சபை, ஏற்றுமதி மேம்பாட்டு கவுன்சில், அழகூட்டுதல் மற்றும் நலத்தொழில் பிரதிநிதிகளுடன் காணொலி காட்சி வழியாக அமைச்சர் கலந்துரையாடினார்.
கோவிட்-19 பரவாமல் தடுக்கத் தேவையான முன்னெச்சரிக்கை நடவடிக்கைகளைத் தொழில் நிறுவனங்கள் உறுதி செய்வது அவசியம் என்று திரு. கட்கரி வலியுறுத்தினார். தொழில் நடவடிக்கைகளின் போது, சமூக இடைவெளியைக் கடைப்பிடிப்பதுடன், தனிநபர் பாதுகாப்பு உபகரணங்களை  பயன்படுத்த வேண்டும் என்று அவர் கேட்டுக்கொண்டார்.
சீனாவில் முதலீடு செய்துள்ள ஜப்பான் தொழில் நிறுவனங்கள் அங்கிருந்து வெளியேறி, வேறு இடங்களுக்குச் சென்றால் அந்த நிறுவனங்களுக்கு சிறப்பு சலுகை அளிக்கப்படும் என்று ஜப்பான் அரசு அறிவித்திருப்பதை அமைச்சர் நினைவு கூர்ந்தார். அந்த முதலீட்டு வாய்ப்புகளைப் பெறுவதற்கான நல்ல வாய்ப்பு இது என்று அவர் சுட்டிக்காட்டினார்.
இந்தக்கூட்டத்தில் எடுத்துரைக்கப்பட்ட சில முக்கிய விஷயங்கள் மற்றும் யோசனைகள் வருமாறு; வரி உள்ளிட்ட கட்டணச் சலுகை காலம் நீட்டிப்பு, பொது முடக்க காலத்தில் ஊழியர்களுக்கு அவர்களது இஎஸ்ஐ, வருங்கால வைப்பு நிதியில் இருந்து சம்பளம் வழங்குதல், சிறு, குறு, நடுத்தரத் தொழில் துறைக்கான உதவி மையம், நிதி பெறுவதற்கான அணுகு முறையை வலுப்படுத்துவது உள்ளிட்டவை வலியுறுத்தப்பட்டன.
பிரதிநிதிகள் எழுப்பிய கேள்விகள் மற்றும் சந்தேகங்களுக்கு திரு.கட்கரி விளக்கம் அளித்ததுடன், அரசு இயன்ற வரை அனைத்து உதவிகளையும் செய்யும் என உறுதியளித்தார். சம்பந்தப்பட்ட துறைகளின் கவனத்துக்கு இந்த விஷயங்களை எடுத்துச் செல்வதாக அவர் தெரிவித்தார். இந்த நெருக்கடியான சூழலில் இருந்து வெளி வர சம்பந்தப்பட்ட அனைவரும் ஒருங்கிணைந்த அணுகுமுறையைக் கடைப்பிடிக்க வேண்டும் என்று அவர் கேட்டுக்கொண்டார். தற்போதைய சிக்கலான தருணத்தில் இருந்து விடுபட தொழில் துறையினருக்கு ஆக்கபூர்வமான, நேர்மறையான அணுகுமுறை தேவை என்றும் அவர் வலியுறுத்தினார்.
(Visitor Counter : 173
பழங்குடியினர் நலத்துறை அமைச்சகம்
வன் தான் திட்டம்: பல்வேறு பயிற்சிகளின் வாயிலாக அதிக பயனடைந்துள்ளனர் ஒடிசா மாநில பழங்குடி மக்கள்
பழங்குடி மக்கள் கூட்டுறவு சந்தைபடுத்துதல் மேம்பாட்டு கூட்டமைப்பான ட்ரைஃபெடின் கிராமங்கள் மற்றும் டிஜிட்டல் இணைப்பு திட்டத்தின் ஒரு பகுதியாக, டிரைஃபெட் அதிகாரிகள் மற்றும் மாநில திட்ட செயலாக்க முகமைகள் அடங்கிய குழுக்கள் வன் தான் விகாஸ் மையங்களின் தற்போதைய நிலை குறித்துத் தெரிந்து கொள்வதற்காக பல்வேறு கிராமங்களுக்கு பயணம் மேற்கொண்டுள்ளன.
ஒடிசா மாநிலத்தில் இந்தத் திட்டம் மிகப்பெரும் வெற்றி அடைந்துள்ளது. 660 வன் தான் விகாஸ் மையங்கள், 22 வன் தான் விகாஸ் மைய தொகுப்புகளுடன் 6,300 பழங்குடி மக்கள் இதனால் பெரிதும் பயனடைந்து வருகின்றனர்.
கடந்த சில மாதங்களாக இந்த மாநிலத்தில் உள்ள பல்வேறு மாவட்டங்களில் வசிக்கும் பழங்குடி மக்களுக்கு மூலப்பொருட்களை பதப்படுத்துவதற்கு தேவையான இயந்திரங்களை கொள்முதல் செய்வது, சந்தைப்படுத்துதல் உள்ளிட்டவற்றில் பயிற்சிகள் அளிக்கப்பட்டு வருகின்றன.
இதையடுத்து பழங்குடி மக்களால் உற்பத்தி மற்றும் மூலப்பொருட்களை பதப்படுத்தும் பணிகள் இம்மாதத் துவக்கத்தில் தொடங்கின..
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715921
சுகாதாரம் மற்றும் குடும்ப நலத்துறை அமைச்சகம்
கொரோனா வைரசால் எழுந்துள்ள மோசமான சவாலை எதிர்க்கொள்ளும் அனைத்து ஆற்றலையும், வளத்தையும் இந்தியா பெற்றுள்ளது: டாக்டர் ஹர்ஷ் வர்தன்
கோவிட்-19 தொற்றை கட்டுப்படுத்துவது தொடர்பாக எடுக்க வேண்டிய நடவடிக்கைகள் குறித்து உலக சுகாதார அமைப்பி்ல் இடம்பெற்றுள்ள நாடுகளின் சுகாதாரத்துறை அமைச்சர்களின் கூட்டத்தில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ்வர்தன் கலந்துக் கொண்டு பேசுகையில், ‘‘கோவிட்-19 கொள்ளை நோயால் ஏற்பட்டுள்ள நிலைமையை இந்தியா மிக சாதகமாகவும், முன்னெச்சரிக்கையுடனும், சிறப்பாகவும் கையாண்டு வருகிறது’’ என்றார்.
தொடக்கத்தில் டாக்டர் ஹர்ஷ்வர்தன் பேசுகையில், ‘‘உலகளவில் தற்போது கோவிட்-19 தொற்று மிக மோசமான நிலையில் உள்ளது. இறப்புகளை தடுக்க தீவிர நடவடிக்கைகள் தேவைப்படுகிறது’’ என்றார். ‘‘சோதனையான நேரங்களில் நாம் ஒன்றுக்கூடி ஆலோசனை நடத்துகிறோம். அதேபோல், கோவிட்-19க்கு எதிரான நமது சிறப்பான நடவடிக்கைகள் குறித்து பரஸ்பரம் பகிர்ந்துக் கொண்டு ஒன்றிணைந்து செயல்படுவோம்’’ என்று உலக சுகாதாரத்துறை அதிகாரிகளுக்கு அறிவுறுத்தினார்.
டாக்டர் ஹர்ஷ்வர்தன் மேலும் கூறுகையில், ‘‘கோவிட்-19 தொற்றுக்கு எதிராக முதலில் செயல்பட்ட நாடு இந்தியாதான். உலக நாடுகளுக்கு முன்னதாக இந்தியா சிறப்பான நடவடிக்கைகளை எடுத்தது. இதற்கு முக்கியக்காரணம், எங்களது கொரோனா சேவகர்களின் மதிப்புமிக்க மற்றும் சிறப்பான சேவைகள்தான்’’ என்றார். மேலும், பாதிக்கப்பட்ட நோயாளிகள் அல்லது நோயாளிகளை கண்காணிக்க அரசு துறைகள் எடுத்த சீரிய கண்காணிப்பு நடவடிக்கைகள் குறித்து விளக்கிய டாக்டர் ஹர்ஷ் வர்தன், ‘‘நாங்கள் எதிராளியையும் அது எங்கிருக்கிறது என்பதையும் அறிவோம். இந்த எதிராளியை சமூக கண்காணிப்பு, பல்வேறு அறிவுறுத்தல்கள், பாதுகாக்கப்பட்ட பகுதிகள் மற்றும் சிறப்பான திட்டங்கள் ஆகியவற்றின் மூலம் கட்டுப்படுத்தும் திறனை கொண்டுள்ளோம்’’ என்றார்.
கோவிட்-19 தொற்று பிரச்னை, நாட்டின் சுகாதார நடவடிக்கைகள் மற்றும் அமைப்பை உறுதி செய்யவும் ஒரு வாய்ப்பாக அமைந்தது என்று கூறிய அமைச்சர், ‘‘கோவிட்-19 தொற்று பரிசோதனைக்கு ஆரம்பத்தில் புனேயில் மட்டும்தான் ஒரே ஒரு ஆய்வகம் இருந்தது. ஆனால், கடந்த மூன்று மாதங்களில், அரசு ஆய்வகங்களின் எண்ணிக்கை 230 ஆக அதிகரிக்கப்பட்டுள்ளது. மேலும், 16,000 சேகரிப்பு மையங்களுடன், 87 தனியார் ஆய்வகங்களும் இணைக்கப்பட்டுள்ளன. இதுவரை 5 லட்சம் பேருக்கு கோவிட்-19 சோதனை நடத்தப்பட்டுள்ளது. விரைவில் அரசு ஆய்வகங்களின் எண்ணிக்கையை 300 ஆக உயர்த்த உள்ளோம். இதேபோல், தினசரி பரிசோதனை திறனான 55,000ஐ, மே 31ம் தேதிக்குள் ஒரு லட்சமாக உயர்த்த உள்ளோம்’’ என்றார்.
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கல்: பொய்களும் உண்மைகளும்
கடந்த ஒரு வாரத்தில் வழங்கப்பட்ட தடுப்பு மருந்துகளின் எண்ணிக்கை அதற்கு முந்தைய வாரத்தை விட 32 சதவீதம் குறைவு என்று சில ஊடகங்களில் வெளியான செய்திகள் தெரிவிக்கின்றன.
2021 ஜூலை மாதத்தில் வழங்கப்பட இருக்கும் தடுப்பு மருந்து டோஸ்களின் எண்ணிக்கை  மாநிலங்கள் மற்றும் யூனியன் பிரதேசங்களுக்கு முன்கூட்டியே தெரியப்படுத்தப்படுகிறது. கொவிட் தடுப்பு மருந்துகளின் இருப்பின் அடிப்படையில் தடுப்பூசி செலுத்தும் திட்டத்தை வகுத்து கொள்ளுமாறு மாநிலங்கள் மற்றும் யூனியன் பிரதேசங்களுக்கு அறிவுறுத்தப்பட்டுள்ளது.
2021 ஜூலை மாதத்தில் 12 கோடி டோஸ்களுக்கும் அதிகமான தடுப்பு மருந்து வழங்கப்படும் என்று தடுப்பு மருந்து தயாரிப்பாளர்கள் உடனான ஆலோசனைக்கு பிறகு மத்திய சுகாதாரம் மற்றும் குடும்ப நல அமைச்சகம் மாநிலங்கள் மற்றும் யூனியன் பிரதேசங்களுக்கு தெரியப்படுத்தியுள்ளது. இன்று காலை வரை 2.19 கோடி டோஸ்களுக்கும் அதிகமான தடுப்பு மருந்துகள் ஜூலை மாதத்திற்கான ஒதுக்கீட்டில் இருந்து அனைத்து மாநிலங்கள் மற்றும் யூனியன் பிரதேசங்களுக்கு வழங்கப்பட்டுள்ளன.
மாநிலங்களுக்கு அனுப்பப்படும் தடுப்பு மருந்துகள் குறித்த தகவல்கள் அவற்றுக்கு முன்கூட்டியே தெரியப்படுத்தப் படுகின்றன.
மேலும், தடுப்பு மருந்து வழங்கல் அளவை அதிகரிக்கும் பட்சத்தில் அவற்றுக்கு தேவைப்படும் அதிகமான டோஸ்கள் குறித்து முன்கூட்டியே தெரியப்படுத்துமாறு மாநிலங்கள் கேட்டுக் கொள்ளப்பட்டுள்ளன.
----
(Visitor Counter : 171
நுகர்வோர் நலன், உணவு மற்றும் பொது விநியோகம் அமைச்சகம்
சுத்திகரிக்கப்பட்ட சோயாபீன் எண்ணெய், சூரிய காந்தி எண்ணெயின் அடிப்படை இறக்குமதி வரி 5% குறைக்கப்பட்டுள்ளதால் சமையல் எண்ணெய்க்கான செலவு நுகர்வோருக்கு குறைகிறது
நுகர்வோர்களுக்கு சமையல் எண்ணெய் குறைவான விலையில் கிடைக்கவேண்டும் என்பதை உறுதி செய்யும் வகையில், சமையல் எண்ணெய்களின் அடிப்படை இறக்குமதி வரியை மத்திய அரசு குறைத்துள்ளது. அதன்படி, உணவு மற்றும் பொது விநியோகத்துறை 2023, ஜூன் 14 அன்று வெளியிட்ட அறிவிக்கையின் படி, சுத்திகரிக்கப்பட்ட சோயாபீன் எண்ணெய், சூரியகாந்தி எண்ணெய் ஆகியவற்றின் அடிப்படை இறக்குமதி வரி 17.5 சதவீதத்தில் இருந்து 12.5 சதவீதமாக குறைக்கப்பட்டுள்ளது. இன்று முதல் அமலுக்கு வந்த இந்த வரி குறைப்பு, 2024, மார்ச் 31 வரை அமலில் இருக்கும்.
அரசு மேற்கொண்டுள்ள இந்த முடிவினால் உள்நாட்டு சந்தையில் சமையல் எண்ணெய்களின் விலை குறையும் என்று எதிர்பார்க்கப்படுகிறது. சுத்திகரிக்கப்பட்ட சூரிய காந்தி எண்ணெய், சோயாபீன் எண்ணெய் ஆகியவற்றின் மீதான இறக்குமதி வரிக் குறைப்பு நுகர்வோர்களுக்கு பயனளித்து, உள்நாட்டு சந்தையில் சில்லரை விலை குறைய உதவும்.
கடந்த 2021-ம் ஆண்டு அக்டோபர் மாதம் சுத்திகரிக்கப்பட்ட சோயாபீன் எண்ணெய், சூரியகாந்தி எண்ணெய் ஆகியவற்றின் இறக்குமதி வரி 32.5 சதவீதத்திலிருந்து 17.5 சதவீதமாக குறைக்கப்பட்டது. சர்வதேச அளவில் விலை மிகவும் அதிகரித்த போது, உள்நாட்டு சந்தை விலையிலும் அது பிரதிபலிக்கிறது.
நுகர்வோர்களுக்கு தேவையான அளவு கிடைக்கும் வகையில், நாட்டில் சமையல் எண்ணெய் விலைகளை உணவு மற்றும் பொது விநியோகத்துறை உன்னிப்பாகக் கண்காணித்து வருகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932542
பெட்ரோலியம் மற்றம் இயற்கை எரிவாயு அமைச்சகம்
ஜூன் மாதத்தில் கச்சா எண்ணெய், இயற்கை எரிவாயு மற்றும் பெட்ரோலியப் பொருட்களின் உற்பத்தி
2020 ஜூன் மாதத்தில் கச்சா எண்ணெய் 2526.97 டிஎம்டி அளவில் உற்பத்தி செய்யப்பட்டது. இது, நிர்ணயிக்கப்பட்ட இலக்கை விட 4.19 விழுக்காடும், முந்தைய ஆண்டு ஜூன் மாத உற்பத்தியை விட 5.99 விழுக்காடும் குறைவாகும். இந்த ஆண்டு ஏப்ரல் – ஜூன் வரையிலான 3 மாதத்தில் கச்சா எண்ணெய் உற்பத்தி 7675.19 டிஎம்டியாக இருந்தது. இது இலக்கை விட 3.04 விழுக்காடும், முந்தைய ஆண்டு இதே காலகட்டத்தை விட 6.48 விழுக்காடும் குறைவாகும்.
2020 ஜூன் மாதத்தில் இயற்கை எரிவாயு உற்பத்தி 2323.82 எம்எம்எஸ்சிஎம் ஆக இருந்தது. இது மாதாந்திர இலக்கை விட 11.15 விழுக்காடும், முந்தைய ஆண்டு இதே மாதத்தில் செய்யப்பட்ட உற்பத்தியை விட 11.85 விழுக்காடும் குறைவாகும். இந்த ஆண்டு ஏப்ரல் – ஜூன் வரையிலான 3 மாதத்தில் இயற்கை எரிவாயு உற்பத்தி 6785.14 எம்எம்எஸ்சிஎம் ஆக இருந்தது. இது இலக்கை விட 11.12 விழுக்காடும், முந்தைய ஆண்டு இதே காலத்தில் செய்யப்பட்ட உற்பத்தியை விட 15.51 விழுக்காடும் குறைவாகும்.
2020 ஜூன் மாதத்தில், பெட்ரோலியப் பொருட்களின் உற்பத்தி 18724.75 டிஎம்டி ஆக இருந்தது. இது மாதாந்திர இலக்கை விட 11.02 விழுக்காடும், முந்தைய ஆண்டு இதே மாதத்தில் செய்யப்பட்ட உற்பத்தியை விட 8.89 விழுக்காடும் குறைவாகும். இந்த ஆண்டு ஏப்ரல் – ஜூன் வரையிலான 3 மாதத்தில் பெட்ரோலியப் பொருட்களின் மொத்த உற்பத்தி 51963.85 டிஎம்டி ஆகும். இது இலக்கை விட 16.29 விழுக்காடும், சென்ற ஆண்டு உற்பத்தியை விட 18.23 விழுக்காடும் குறைவாகும்.
(Visitor Counter : 137
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்று பற்றிய அண்மைத் தகவல்கள்
இந்தியாவில் கொரோனா தொற்றால் கடந்த 24 மணி நேரத்தில் பாதிக்கப்பட்டவர்களின் எண்ணிக்கை 61 நாட்களில் மிகவும் குறைந்து 1 லட்சமாகப் பதிவாகியுள்ளது.
தற்போது நம் நாட்டில் பாதிக்கப்பட்டுள்ளவர்களின் எண்ணிக்கை 14,01,609 ஆக சரிந்துள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 76,190 குறைந்துள்ளது.
இதுவரை மொத்தம் 2,71,59,180 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,74,399 பேர் குணமடைந்தனர்.
தொடர்ந்து 25-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 93.94%மாக உயர்ந்துள்ளது.
வாராந்திர தொற்று உறுதி வீதம் 6.21% ஆகும்.
தொடர்ந்து 14-வது நாளாக அன்றாட பாதிப்பு வீதம் 10 %க்கும் குறைவாக, 6.34% ஆக உள்ளது.
இதுவரை 36.6 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 23.27 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724998
------
(